Outisme: Vroeë diagnose help bestuur | Netwerk24
Die noodlottig gewonde Sam Ntsoko se laaste woorde Woensdagoggend was: “Sê vir die polisie dis Nico.”
Leerders van die Laerskool Parow-Noord is vandag vroeg huis toe gestuur nadat ’n bomdreigement ontvang is.
Die wiele van die gereg draai dalk stadig, maar dit draai wel. ’n Tweede verdagte sal op Maandag 8 Mei weer in die hof verskyn in verband met die moord op Hester Roberts (72) in 2010.
Formule Een-renmotors gaan nie meer met ’n beskermende stang om die stuurkajuit toegerus word nie, maar met ’n deursigtige skerm wat reeds in 2018 gebruik gaan word.
Comrades groet sy eindpunt-staatmaker
Dudley St. John-Ward, die man wat die afgelope 17 jaar verantwoordelik was vir die oprigting en bedryf van die eindpunt by die Comrades, is in die ouderdom van 70 jaar oorlede.
Franse Ope: Sharapova weet dán
Maria Sharapova sal op 16 Mei weet of sy as ’n promotorskeuse na die Franse Ope uitgenooi sal word, het die organiseerders Woensdag gesê.
Het jy al van dié woord gehoor?
Uppgivenhetssyndrom. Dít is die woord vir wat jy het wanneer alles in die lewe net een te veel raak.
Kan ’n morele beroep op Zuma slaag?
Kan ’n morele beroep op pres. Jacob Zuma om te bedank slaag? En kan ANC-LP’s op morele gronde gevra word om in ’n mosie van wantroue teen hom te stem – of kan dit net slaag as ons eerder ’n pleidooi tot hul eiebelang rig? vra Deon Rossouw.
Ghoema maak 2017 nog meer spesiaal vir Charlize Berg
Die prys wat sy Sondagaand op die Ghoema-musiektoekenningsgeleentheid gewen het, maak 2017 vir Charlize Berg ’n nog meer kosbare jaar.
Outisme: Vroeë diagnose help bestuur
07 April 2016 00:18
Blou ligte skyn vandeesweek op die hoofgebou van die Noordwes-Universiteit se Potchefstroom-kampus ter bewusmaking van outisme. Hoe vroeër outisme by kinders gediagnoseer word, hoe beter is hul kans om probleme wat met die toestand gepaardgaan goed te kan bestuur.“Daar is volwassenes op die outismespektrum wat byvoorbeeld studeer, werk en ’n betreklik normale lewe lei,” sê Hanlie Degenaar, ’n spraak-taalterapeut aan die Instituut vir Sielkunde en Welstand op die Noordwes-Universiteit (NWU) se Potchefstroom-kampus.Dié instituut is besig met die vestiging van ’n assesseringseenheid waar ’n span bestaande uit onder andere ’n kinderpsi­giater, kliniese sielkundige en spraak-taalterapeut kan help om kinders met outisme te diagnoseer. “Sodra die diagnose gedoen is, kan ouers gehelp word om meer inligting te kry oor outisme en waar hulle hulp kan kry. “Ons kan sulke ouers ook ondersteun en leiding gee oor byvoorbeeld die ontwikkeling van taalvaardighede,” sê Degenaar. Volgens haar is daar ’n groot behoefte aan sulke dienste op die platteland (ook in Noordwes) omdat ouers dikwels lank wag op afsprake by kundiges in groot stede om hul kinders te laat evalueer waar daar ’n vermoede van outisme is.Die NWU wil nou dié leemte vul deur op veral die Mafikeng-kampus en in Potchefstroom meer navorsing oor outisme te doen en meer gespesialiseerde diagnostiese dienste te begin verskaf.By die NWU word outisme-bewustheid vandeesweek onder meer gedoen deur saans blou ligte op die hoofgebou op die Potchefstroom-kampus te laat skyn en inligtingspamflette uit te deel. Blou is die internasionaal gekose kleur vir outisme-bewusmaking vandeesmaand.Hoe vroeër outisme by ’n kind gediagnoseer word, hoe vinniger kan kommunikasievaardig­hede gestimuleer en ontwikkel word.“Die resultate met terapie is ook baie beter indien die hele familie betrek word,” sê Degenaar. “ ’n Diagnose van outisme is ’n groot skok vir families, veral oor die moeilike gedrag wat deel is van die toestand en omdat outisme nie verdwyn met tyd nie.”Outisme neem wêreldwyd toe en raak vier keer meer seuns as meisies. Volgens die organisasie Outisme Suid-Afrika is daar geen duidelike antwoorde oor wat dit veroorsaak nie. Outisme word gekenmerk deur atipiese neuro-ontwikkeling wat kommunikasieprobleme veroorsaak, sowel as sosiale en gedragsprobleme. Daar word voortdurend navorsing gedoen om te bepaal wat dit veroorsaak. Outisme Suid-Afrika beklemtoon dit gebeur nie as gevolg van swak ouerskap nie en dat kinders met die versteuring hulself nie uit eie keuse wangedra nie.Die NWU se Potchefstroom-kampus hou op 20 en 21 Mei ’n simposium oor outisme. “Enigiemand kan dit bywoon,” sê Degenaar.Stuur ’n e-pos na hanlie.degenaar@nwu.ac.za met navrae daaroor.